ddrg/super_eurlex huggingface dataset:
(18)

Atbrīvojumi no aizstāšanas prasības būtu jāatļauj, ja aizvietošana nav iespējama no zinātniskā un tehniskā viedokļa, jo īpaši ņemot vērā MVU situāciju, vai ja nelabvēlīgā ietekme, ko attiecībā uz vidi, veselību un patērētāju drošību rada aizstāšana, varētu būt nozīmīgāka par vides, veselības un patērētāju drošības ieguvumiem no aizstāšanas vai aizstājēju ticamība netiek garantēta. Lēmumā par atbrīvojumu un par iespējamā atbrīvojuma ilgumu būtu jāņem vērā aizstājēju pieejamība un aizstāšanas sociālekonomiskā ietekme. Vajadzības gadījumā būtu jāpiemēro atbrīvojuma vispārējās sekas, pamatojoties uz aprites cikla koncepciju. Bīstamo vielu aizstāšana EEI būtu arī jāveic tā, lai tā būtu saderīga ar EEI lietotāju veselību un drošību. Lai tirgū laistu medicīnas ierīces, jāveic atbilstības novērtēšanas procedūra saskaņā ar Padomes Direktīvu 93/42/EEK (1993. gada 14. jūnijs) par medicīnas ierīcēm (13) un Eiropas Parlamenta un Padomes Direktīvu 98/79/EK (1998. gada 27. oktobris) par medicīnas ierīcēm, ko lieto in vitro diagnostikā (14), kuras veikšanai varētu būt vajadzīga tādas paziņotas struktūras iesaistīšana, ko nozīmē dalībvalstu kompetentās iestādes. Ja šāda paziņota struktūra apliecina, ka tā potenciālā aizstājēja, kuru paredzēts lietot medicīnas ierīcēs vai in vitro diagnostikas medicīnas ierīcēs, drošums nav pierādīts, tad minētā potenciālā aizstājēja izmantošanu uzskatīs kā tādu, kam ir acīmredzama negatīva sociālekonomiska, veselību un patērētāju drošību apdraudoša ietekme. Vajadzētu būt iespējai no šīs direktīvas spēkā stāšanās dienas iesniegt pieteikumus par atbrīvojumiem iekārtām, pat pirms minētās iekārtas faktiskās iekļaušanas šīs direktīvas darbības jomā.
d)

jebkura cita jebkāda veida un formas juridiska sistēma neatkarīgi no tā, vai tai ir juridiskas personas statuss, kuras īpašumā ir līdzekļi vai kura pārvalda līdzekļus, uz ko (tostarp arī uz ienākumiem, kas no tiem gūti) attiecas jebkurš no nodokļiem, kurš iekļauts šīs direktīvas darbības jomā;
(3)

Minēto koordinēšanu attiecībā uz akciju sabiedrību veidošanu un to kapitāla uzturēšanu un mainīšanu turpināja ar Padomes Otro direktīvu 77/91/EEK (1976. gada 13. decembris) par to, kā vienādošanas nolūkā koordinēt nodrošinājumus, ko saistībā ar akciju sabiedrību veidošanu un to kapitāla saglabāšanu un mainīšanu dalībvalstis prasa no sabiedrībām Līguma 58. panta otrās daļas nozīmē, lai aizsargātu sabiedrību dalībnieku un trešo personu intereses (7), un – attiecībā uz noteiktu veidu sabiedrību gada pārskatiem – ar Padomes Ceturto direktīvu 78/660/EK (1978. gada 25. jūlijs), kas pamatojas uz Līguma 54. panta 3. punkta g) apakšpunktu un attiecas uz noteiktu veidu sabiedrību gada pārskatiem (8).
(5)

Spēkā esošajos tiesību aktos ir noteiktas specifikācijas tikai likopēnam, ko iegūst no sarkanajiem tomātiem, līdz ar to tie ir jāgroza, attiecīgi iekļaujot divus citus ieguves avotus. Jāatjaunina arī specifikācijas attiecībā uz likopēnu, ko iegūst no sarkanajiem tomātiem. Dihlormetānu nav nepieciešams iekļaut ekstrakcijas šķīdinātāju sarakstā, jo saskaņā ar informāciju, kas saņemta no ieinteresētajām personām, tas vairs netiek izmantots likopēna ieguvei no sarkanajiem tomātiem. Drošuma apsvērumu dēļ jāpazemina maksimāli pieļaujamais svina daudzums, un atsauce attiecībā uz smagajiem metāliem ir pārāk vispārēja un vairs nav aktuāla. Turklāt atsauce uz dabīgām šķirnēm ir jāatjaunina saskaņā ar Eiropas Parlamenta un Padomes Regulu (EK) Nr. 1829/2003 (6).
(8)

Pirms aktīvās vielas iekļaušanas Direktīvas 98/8/EK I pielikumā jāparedz pietiekami ilgs laiks, kurā dalībvalstis un citas ieinteresētās puses varētu sagatavoties ar to saistīto jauno prasību ievērošanai un varētu nodrošināt, ka pieteikumu iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kas saskaņā ar Direktīvas 98/8/EK 12. panta 1. punkta c) apakšpunkta ii) punktu sākas no iekļaušanas dienas.
1.

Direktīvas 2. pantu aizstāj ar šādu pantu: “2. pants 1. Vispārējais akcīzes nodoklis (īpašais nodoklis un procentuālais (ad valorem) nodoklis, neietverot PVN) cigaretēm ir vismaz 57 % apmērā no patēriņam nodoto cigarešu vidējās svērtās mazumtirdzniecības cenas. Akcīzes nodoklis nedrīkst būt mazāks par EUR 64 par 1 000 cigaretēm neatkarīgi no to vidējās svērtās mazumtirdzniecības cenas. Tomēr dalībvalstīm, kas piemēro akcīzes nodokli vismaz EUR 101 apjomā par 1 000 cigaretēm, pamatojoties uz vidējo svērto mazumtirdzniecības cenu, nav jāpilda prasība par 57 % minimumu, kas minēta pirmajā daļā. 2. No 2014. gada 1. janvāra vispārējais akcīzes nodoklis cigaretēm ir vismaz 60 % apmērā no patēriņam pārdoto cigarešu vidējās svērtās mazumtirdzniecības cenas. Akcīzes nodoklis nedrīkst būt mazāks par EUR 90 par 1 000 cigaretēm neatkarīgi no to vidējās svērtās mazumtirdzniecības cenas. Tomēr dalībvalstīm, kas piemēro akcīzes nodokli vismaz EUR 115 apjomā par 1 000 cigaretēm, pamatojoties uz vidējo svērto mazumtirdzniecības cenu, nav jāpilda prasība par 60 % minimumu, kas minēta pirmajā daļā. Bulgārijai, Igaunijai, Grieķijai, Latvijai, Lietuvai, Ungārijai, Polijai un Rumānijai ļauj piemērot pārejas laiku līdz 2017. gada 31. decembrim, lai izpildītu pirmajā un otrajā daļā minētās prasības. 3. Vidējo svērto mazumtirdzniecības cenu aprēķina, atsaucoties uz visu patēriņam nodoto cigarešu kopvērtību, balstoties uz mazumtirdzniecības cenu ar visiem nodokļiem, kura dalīta ar visu patēriņam nodoto cigarešu skaitu. To aprēķina vēlākais līdz katra gada 1. martam, balstoties uz iepriekšējā kalendārā gada datiem par visiem šādiem patēriņam nodotajiem daudzumiem. 4. Dalībvalstis pakāpeniski palielina akcīzes nodokļus, lai 2. punktā noteiktajos datumos atbilstu minētajā punktā paredzētajām prasībām. 5. Komisija reizi gadā publicē to euro vērtību valstu valūtās, kas jāpiemēro vispārējā akcīzes nodokļa summām. Piemērojamie maiņas kursi ir tie, kas noteikti oktobra pirmajā darbdienā un publicēti Eiropas Savienības Oficiālajā Vēstnesī. Tos piemēro no nākamā kalendāra gada 1. janvāra. 6. Dalībvalstis var paturēt spēkā akcīzes nodokļa summas, kuras bijušas spēkā 6. punktā paredzētās ikgadējās pielāgošanas laikā, ja, konvertējot akcīzes nodokļa summas, kas izteiktas EUR, tās, izteiktas valstu valūtās, paaugstinātos mazāk nekā par 5 % vai mazāk nekā par EUR 5 atkarībā no tā, kura summa zemāka.”.
(11)

Ņemot vērā to, ka šīs direktīvas mērķus – proti, ieviest un īstenot piemērotus pasākumus jūras transporta politikas jomā – nevar pietiekami labi sasniegt atsevišķās dalībvalstīs, un to, ka to mēroga un iedarbības dēļ šos mērķus var labāk sasniegt Kopienas līmenī, Kopiena var pieņemt pasākumus saskaņā ar Līguma 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā direktīvā paredz vienīgi tos pasākumus, kas ir vajadzīgi šo mērķu sasniegšanai,
5.5.2.

Statistiskā kontrole ir šāda: Iekārtas pakļauj statistiskai kontrolei pēc kritērijiem. Tās būtu jāgrupē identificējamās partijās, kas sastāv no vienībām, kuras pēc viena parauga izgatavotas vienādos apstākļos. Partiju pārbauda pēc nejauši izvēlētiem intervāliem. Katru paraugā ietilpstošo iekārtu pārbauda un testē atsevišķi, kā nosaka 5. pantā minētais(-ie) standarts(-i), vai, izdarot līdzvērtīgus testus, lai noteiktu, vai partija jāpieņem vai jānoraida. Paraugu ņemšanā lieto šādus raksturlielumus: — kvalitāti, kas atbilst 95 % pieņemšanas varbūtībai un neatbilstībai robežās no 0,5 līdz 1,5 %, — viszemāko pieļaujamo kvalitāti, kas atbilst 5 % pieņemšanas varbūtībai un neatbilstībai robežās no 5 līdz 10 %.
(2)

Direktīva 79/532/EEK ir viena no atsevišķajām direktīvām par Kopienas tipa apstiprināšanas sistēmu, kas paredzēta Padomes Direktīvā 74/150/EEK (1974. gada 4. marts) par dalībvalstu tiesību aktu tuvināšanu attiecībā uz lauksaimniecības vai mežsaimniecības riteņtraktoru tipa apstiprinājumu, kura aizstāta ar Eiropas Parlamenta un Padomes Direktīvu 2003/37/EK (2003. gada 26. maijs), kas attiecas uz tipa apstiprinājumu lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām (5), un kas nosaka tehniskos priekšrakstus attiecībā uz lauksaimniecības vai mežsaimniecības traktoru apgaismes ierīcēm un gaismas signālierīcēm. Šie tehniskie priekšraksti attiecas uz dalībvalstu tiesību aktu tuvināšanu, lai EK tipa apstiprinājuma procedūra, kas paredzēta Direktīvā 2003/37/EK, varētu tikt piemērota attiecībā uz katru traktora tipu. Tātad Direktīvā 2003/37/EK izklāstītos noteikumus, kas attiecas uz lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām, piemēro šai direktīvai.
(2)

Direktīva 74/152/EEK ir viena no atsevišķajām direktīvām par EK tipa apstiprināšanas sistēmu, kas paredzēta Padomes Direktīvā 74/150/EEK (1974. gada 4. marts) par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru tipa apstiprinājumu, kura aizstāta ar Eiropas Parlamenta un Padomes Direktīvu 2003/37/EK (2003. gada 26. maijs), kas attiecas uz tipa apstiprinājumu lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām (5), un kas nosaka tehniskos priekšrakstus lauksaimniecības vai mežsaimniecības riteņtraktoru projektēšanai un izgatavošanai attiecībā uz to maksimālo projektēto ātrumu un kravas platformām. Šie tehniskie priekšraksti attiecas uz dalībvalstu tiesību aktu tuvināšanu, lai EK tipa apstiprinājuma procedūra, kas paredzēta Direktīvā 2003/37/EK, varētu tikt piemērota attiecībā uz katru traktora tipu. Tātad Direktīvā 2003/37/EK izklāstītos noteikumus, kas attiecas uz lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām, piemēro šai direktīvai.
1.

Iedaļas 2. punktu aizstāj ar šādu punktu: “2. Iepakojuma kastes, redeļkastes vai kabeļu spoles un līdzīgi iepakojuma materiāli, paliktņi, kastu paliktņi un citi kravu paliktņi, paliktņu apmales, ko pašlaik izmanto visdažādāko objektu pārvadāšanai, izņemot neapstrādātu koku, kas nav biezāks par 6 mm, un apstrādātus kokmateriālus, kuru izgatavošanā izmantota līme, karstums un spiediens vai to kombinācija, ar izcelsmi trešās valstīs, izņemot Šveici. Iepakojuma materiālus no koka: — nomizo, izņemot atsevišķus mizas elementus, ja to platums ir mazāks par trīs centimetriem (neatkarīgi no garuma) vai ja to platums ir lielāks par trīs centimetriem, bet laukums ir mazāks par 50 kvadrātcentimetriem, un — attiecībā uz tiem piemēro vienu no apstiprinātajām procedūrām, kā norādīts I pielikumā FAO Starptautisko fitosanitāro pasākumu standartā Nr. 15 “Vadlīnijas, pēc kurām regulējami starptautiskajā tirdzniecībā izmantojami koka iepakojuma materiāli”, un — marķē, kā norādīts II pielikumā FAO Starptautisko fitosanitāro pasākumu standartā Nr. 15 “Vadlīnijas, pēc kurām regulējami starptautiskajā tirdzniecībā izmantojami koka iepakojuma materiāli”, norādot, ka iepakojuma materiāls no koka ir apstrādāts saskaņā ar apstiprināto fitosanitāro procedūru. Pirmo ievilkumu piemēro no 2009. gada 1. jūlija.”
(8)

Pirms aktīvās vielas iekļaušanas I pielikumā jāparedz pietiekami ilgs laiks, kurā dalībvalstis un citas ieinteresētās personas varētu sagatavoties ar to saistīto jauno prasību ievērošanai un varētu nodrošināt, ka pieteikumu iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kas saskaņā ar Direktīvas 98/8/EK 12. panta 1. punkta c) apakšpunkta ii) punktu sākas no iekļaušanas dienas.
9)

Direktīvas 23. pantu groza šādi: a) 4. punktu groza šādi: i) aiz pirmās daļas iekļauj šādu daļu: “Saistībā ar pirmās daļas ii) punktu Komisija pieņem arī īstenošanas pasākumus attiecībā uz standartu novērtēšanu, kas ir svarīgi emitentiem vairāk nekā vienā valstī. Šos pasākumus, kas paredzēti, lai grozītu nebūtiskus šīs direktīvas elementus, to papildinot, pieņem saskaņā ar 27. panta 2.a punktā minēto regulatīvo kontroles procedūru.”; ii) pievieno šādu daļu: “Saistībā ar iepriekšējo daļu Komisija pieņem arī īstenošanas pasākumus, lai izveidotu vispārīgus līdzvērtības kritērijus attiecībā uz grāmatvedības standartiem, kas ir svarīgi emitentiem vairāk nekā vienā valstī. Šos pasākumus, kas paredzēti, lai grozītu nebūtiskus šīs direktīvas elementus, to papildinot, pieņem saskaņā ar 27. panta 2.a punktā minēto regulatīvo kontroles procedūru.”; b) 5. punktu groza šādi: i) svītro vārdkopu “saskaņā ar 27. panta 2. punktā minēto procedūru”; ii) pievieno šādu teikumu: “Šos pasākumus, kas paredzēti, lai grozītu nebūtiskus šīs direktīvas elementus, to papildinot, pieņem saskaņā ar 27. panta 2.a punktā minēto regulatīvo kontroles procedūru.”; c) 7. punktam pievieno šādu daļu: “Komisija pieņem arī īstenošanas pasākumus, lai izveidotu vispārīgus līdzvērtības kritērijus pirmajā daļā minētajā nolūkā. Šos pasākumus, kas paredzēti, lai grozītu nebūtiskus šīs direktīvas elementus, to papildinot, pieņem saskaņā ar 27. panta 2.a punktā minēto regulatīvo kontroles procedūru.”
(11)

Ņemot vērā to, ka šīs direktīvas mērķus, proti, noteikt kartupeļu cistu nematožu izplatību, novērst to izplatīšanos un tās kontrolēt, nevar pietiekami labi sasniegt atsevišķās dalībvalstīs, un to, ka šīs direktīvas mēroga un iedarbības dēļ šos mērķus var labāk sasniegt Kopienas līmenī, Kopiena var pieņemt pasākumus saskaņā ar Līguma 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā direktīvā paredz vienīgi tos pasākumus, kas ir vajadzīgi šo mērķu sasniegšanai.
(2)

Saskaņā ar Direktīvas 91/414/EEK 6. panta 2. punktu Vācija 2000. gada 16. oktobrī saņēma Stähler Agrochemie GmbH & Co. KG (tagadējais nosaukums Stähler International GmbH & Co. KG) (Darba grupas Stähler Agrochemie GmbH & Co. KG, Tokuyama Europe GmbH un Tomen France S.A. vārdā) iesniegumu par aktīvās vielas petoksamīda iekļaušanu Direktīvas 91/414/EEK I pielikumā. Ar Komisijas Lēmumu 2001/626/EK (3) apstiprināts, ka dokumentācija ir pilnīga, t. i., to var uzskatīt par atbilstošu Direktīvas 91/414/EEK II un III pielikuma prasībām attiecībā uz datiem un informāciju.
(3)

Somijas Finanšu ministrija ir atkārtoti izteikusi savu lūgumu 2. panta 3. punkta sarakstā Kera OY/Kera Ab nomainīt ar FinnveraOyj/Finnvera Abp. AS Finnvera ir radusies, apvienojot AS Kera un Somijas Garantiju padomi. AS Finnvera veic to pašu darbu, ko tās priekštece AS Kera.
1. piezīmi:

Diapazons no 300 līdz 700 nm attiecas uz daļu no UVB, visu UVA un lielāko daļu no redzamā starojuma; tomēr ar to saistīto risku parasti dēvē par “zilās gaismas” risku. Faktiski zilā gaisma attiecas tikai uz diapazonu aptuveni no 400 līdz 490 nm.
Oficiālais Vēstnesis L 333 , 20/12/2003 Lpp. 0051 - 0051



Komisijas Direktīva 2003/120/EK (2003. gada 5. decembris), ar ko groza Direktīvu 90/496/EEK par pārtikas produktu uzturvielu marķējumu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 90/496/EEK (1990. gada 24. septembris) par pārtikas produktu uzturvielu marķējumu [1], un jo īpaši tās 5. panta 2. punktu, apspriedusies ar Pārtikas zinātnisko komiteju, tā kā: (1) Komisijas Lēmums 2003/867 [2], kas pieņemts saskaņā ar Eiropas Parlamenta un Padomes Regulu (EK) Nr. 258/97 [3], kurā jaunākie grozījumi izdarīti ar Regulu (EK) Nr. 1882/2003 [4], atļāva laist tirgū salatrimus kā jaunu pārtikas produktu sastāvdaļu izmantošanai miltu konditorejas un konditorejas izstrādājumos ar samazinātu enerģētisko vērtību. (2) Pārtikas zinātniskā komiteja 2001. gada 13. decembra atzinumā par nekaitīguma novērtējumu salatrimiem, ko paredzēts izmantot par tauku aizstājējiem ar samazinātu kaloriju daudzumu un kā jaunu pārtikas produktu sastāvdaļu, norādīja, ka salatrimu enerģētiskā vērtība ir no 5 līdz 6 kcal/g. (3) Saskaņā ar pašlaik spēkā esošajiem noteikumiem enerģētisko vērtību salatrimiem, ko uzskata par taukiem, jāaprēķina, izmantojot tauku pārrēķina koeficientu, kas noteikts Direktīvas 90/496/EEK 5. panta 1. punktā, proti, 9 kcal/g. Šā pārrēķina koeficienta izmantošana produkta uzrādāmās enerģētiskās vērtības aprēķiniem neparādītu tā samazināto enerģētisko vērtību, kas panākta, produkta ražošanā izmantojot salatrimus, un tādējādi nesniegtu patērētājam pilnīgu informāciju. Tādēļ attiecībā uz salatrimiem ir jāpieņem piemērots pārrēķina koeficients, ko varētu izmantot pārtikas produktu uzrādāmās enerģētiskās vērtības aprēķināšanai. (4) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO DIREKTĪVU. 1. pants Direktīvas 90/496/EEK 5. panta 1. punkta beigās pievieno šādu tekstu: "–salatrimiem | 6 kcal/g – 25 kJ/g" | . 2. pants 1. Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 2004. gada 31. jūlijam izpildītu šīs direktīvas prasības. Dalībvalstis tūlīt dara Komisijai zināmus minētos aktus, kā arī minēto aktu un šīs direktīvas atbilstības tabulu. Kad dalībvalstis pieņem minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāmas šādas atsauces. 2. Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, uz kuru attiecas šī direktīva. 3. pants Šī direktīva stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. 4. pants Šī direktīva ir adresēta dalībvalstīm. Briselē, 2003. gada 5. decembrī Komisijas vārdā — Komisijas loceklis David Byrne [1] OV L 276, 6.10.1990., 40. lpp. [2] OV L 326, 13.12.2003., 32. lpp. [3] OV L 43, 14.2.1997., 1. lpp. [4] OV L 284, 31.10.2003., 1. lpp. --------------------------------------------------
Oficiālais Vēstnesis L 318 , 27/11/1998 Lpp. 0043 - 0044



Komisijas Direktīva 98/87/EK (1998. gada 13. novembris), ar ko groza Padomes Direktīvu 79/373/EEK par barības maisījumu tirdzniecību (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1979. gada 2. aprīļa Direktīvu 79/373/EEK par barības maisījumu tirdzniecību [1], kurā jaunākie grozījumi izdarīti ar Komisijas Direktīvu 97/47/EK [2], un jo īpaši tās 10. panta e) punktu, tā kā saskaņā ar Pievienošanās akta XV pielikuma VII.E.4. punktu Zviedrijas Karaliste līdz 1997. gada 31. decembrim var saglabāt savos tiesību aktos obligātu prasību norādīt fosfora saturu uz zivīm paredzēto barības maisījumu marķējuma; tā kā saskaņā ar iepriekš minētā akta XV pielikumu Zviedrijai lūgumiem par Kopienas tiesību aktu pielāgošanu attiecībā uz minēto minerālvielu jāpievieno iemeslu sīks zinātnisks pamatojums; tā kā Zviedrija ir nosūtījusi iemeslu pamatojumu 1997. gada 5. jūnijā; tā kā Direktīvā 79/373/EEK ir paredzēta regulāra tās pielikumu atjaunināšana, ņemot vērā zinātnes un tehnikas atziņas; tā kā bagātināšana ar fosforu izjauc ezeru un jūru ekoloģisko līdzsvaru; tā kā iekšzemes ezeros bieži novērojamas eitrofikācijas sekas ir zilganzaļi aļģu ziedi, skābekļa trūkums, augsta zivju mirstība un samazināta bioloģiskā daudzveidība; tā kā tādēļ līdz galējam minimumam jāierobežo fosfora emisija; tā kā obligāta norāde par fosfora saturu uz zivīm paredzēto barības maisījumu marķējuma, sekmējot labu barošanas praksi, būtu nozīmīgs ieguldījums minētā mērķa sasniegšanai; tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu, IR PIEŅĒMUSI ŠO DIREKTĪVU. 1. pants Direktīvas 79/373/EEK pielikumu groza saskaņā ar šīs direktīvas pielikumu. 2. pants 1. Dalībvalstis līdz 1999. gada 30. jūnijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju. Šos tiesību aktus dalībvalstis piemēro no 1999. gada 1. jūlija. Kad dalībvalstis pieņem šos tiesību aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka paņēmienus, kā izdarāmas šādas atsauces. 2. Dalībvalstis dara zināmus Komisijai to savu tiesību aktu svarīgākos noteikumus, ko tās pieņēmušas jomā, kuru reglamentē šī direktīva. 3. pants Šī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī. 4. pants Šī direktīva ir adresēta dalībvalstīm. Briselē, 1998. gada 13. novembrī Komisijas vārdā — Komisijas loceklis Franz Fischler [1] OV L 86, 6.4.1979., 30. lpp. [2] OV L 211, 5.8.1997., 45. lpp. -------------------------------------------------- PIELIKUMS Pielikuma B daļā iedaļu "Kompleksā barība" aizstāj ar šādu: +++++ TIFF +++++ --------------------------------------------------
Oficiālais Vēstnesis L 180 , 09/07/1997 Lpp. 0021 - 0021



Padomes Direktīva 97/40/EK (1997. gada 25. jūnijs), ar ko groza Direktīvu 93/113/EK par fermentu, mikroorganismu un to preparātu realizāciju un izmantošanu dzīvnieku barībā EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Padomes 1970. gada 23. novembra Direktīva 70/524/EEK par barības piedevām [4] nosaka principus attiecībā uz piedevu atļaušanu un izmantošanu; tā kā Direktīva 93/113/EK [5] pilnvaro dalībvalstis īslaicīgi atļaut attiecīgo produktu izmantošanu un realizēšanu, ja, pamatojoties uz pieejamajiem zinātniskajiem datiem, tie nerada apdraudējumu cilvēku vai dzīvnieku veselībai; tā kā Direktīva 93/113/EK prasa, lai Komisija līdz 1997. gada 1. janvārim pieņemtu lēmumu par dokumentiem, ko dalībvalstis iesniegušas līdz 1996. gada 1. janvārim, lai saņemtu Kopienas atļauju saskaņā ar Direktīvu 70/524/EEK; tā kā sakarā ar lielo dokumentu skaitu, ko iesniegušas dalībvalstis, līdz 1996. gada 31. decembrim nav iespējams pieņemt lēmumu par atļaujas pieteikumiem, pilnībā pārzinot faktus; tā kā tādēļ par 18 mēnešiem jāatliek datums, līdz kuram Komisijai jāpieņem lēmums, lai tai un dalībvalstīm būtu pietiekami ilgs laiks nopietni apsvērt tām iesniegtos dokumentus, IR PIEŅĒMUSI ŠO DIREKTĪVU. 1. pants Direktīvas 93/113/EK 5. pantā datumu 1997. gada 1. janvāris aizstāj ar 1998. gada 1. jūliju. 2. pants Šī direktīva stājas spēkā septītajā dienā pēc publicēšanas Eiropas Kopienu Oficiālajā Vēstnesī. 3. pants Šī direktīva ir adresēta dalībvalstīm. Luksemburgā, 1997. gada 25. jūnijā Padomes vārdā — priekšsēdētājs J. Van Aartsen [1] OV C 95, 24.3.1997., 30. lpp. [2] OV C 85, 17.3.1997., 176. lpp. [3] OV C 133, 28.4.1997., 26. lpp. [4] OV L 270, 14.12.1970., 1. lpp. Direktīvā jaunākie grozījumi izdarīti ar Komisijas Direktīvu 96/66/EK (OV L 272, 25.10.1996., 32. lpp.). [5] OV L 334, 31.12.1993., 17. lpp. --------------------------------------------------